b'\n_START_ARTICLE_\nJohn Mason (offiser)\n_START_SECTION_\nLiv og virke\n_START_PARAGRAPH_\nMason ble f\xc3\xb8dt i England en gang rundt 1602. Han ble offiser i den engelske h\xc3\xa6ren og tjente som l\xc3\xb8ytnant under Thomas Fairfax, 3. lord Fairfax of Cameron, general og parlamentarikernes \xc3\xb8verstkommanderende under den engelske borgerkrigen._NEWLINE_Masons prosa er sprek og direkte i hans faste brevveksling med Robert Charles Winthrop, og det samme var tilfelle med hans historie om Pequotkrigen, noe som tyder p\xc3\xa5 en god utdannelse i England. Hans aktiviteter fra de tidligste \xc3\xa5rene i New England vitner ogs\xc3\xa5 om trening som milit\xc3\xa6r ingeni\xc3\xb8r._NEWLINE_I 1632 utvandret Mason til Nord-Amerika og bosatte seg i Dorchester i Massachusetts hvor han kom til \xc3\xa5 representere landsbyen i den lovgivende forsamlingen. Han ble valgt til freeman den 4. mars 1634/5 og er oppf\xc3\xb8rt som \xc2\xabkaptein John Mason\xc2\xbb i en liste for freemen fra Connecticut i Norwich for den 9. oktober 1681._NEWLINE_I l\xc3\xb8pet av de f\xc3\xa5 \xc3\xa5rene han var i Massachusetts ble John Mason \xc3\xb8yensynlig vurdert som sv\xc3\xa6rt nyttig for byen og kolonien. Den 2. juli 1633 ble en ordre \xc2\xabgitt kasserer om \xc3\xa5 avlevere til l\xc3\xb8ytnant Mason 10 pund for hans sj\xc3\xb8reise \xc3\xb8stover\xc2\xbb. Den 5. november 1633 fortelles det at "sersjant Stoughton er valgt til \xc3\xa5 b\xc3\xa6re fanen til kaptein Mason". Den 3. september 1634 ble \xc2\xabkaptein Mason\xc2\xbb utpekt til en komite for \xc3\xa5 \xc2\xabfinne ut passende steder for situasjonen, og ogs\xc3\xa5 \xc3\xa5 legge ut flere arbeid for befestningen av Castle Island, Charelton, og Dorchester\xc2\xbb. En skatt ble samlet for underhold av kaptein Mason den 29. desember 1634._NEWLINE_I 1635 flyttet han til hva som kom til \xc3\xa5 bli Windsor i Connecticut i selskap med prost John Warham, Henry Wolcott, og andre framtredende bosettere av byen. Han ble valgt som assistent eller dommer av Connecticut-kolonien fra Windsor i 1642. Den 3. september 1635 fortelles det at \xc2\xabKaptein Mason er autorisert av r\xc3\xa5det til \xc3\xa5 samle menn og vogner for hjelpe til med ferdigstillingen av festningen p\xc3\xa5 Castle Island, og deretter komme tilbake til r\xc3\xa5det.\xc2\xbb_NEWLINE_Mason giftet seg i juli 1640 i Hingham i Massachusetts til Anne Peck. Hun ble f\xc3\xb8dt den 16. november 1619 i Hingham i Norfolk i England og d\xc3\xb8de den 30. januar 1671/72 i Norwich, New London County, Connecticut. Hun var datter av prost Robert Peck som var f\xc3\xb8dt i Beccles, Suffolk, England, i 1580. Han var innflytelsesrik puritansk prest som flyktet fra Nordfolk i England etter at hans kirke ble underlagt restriksjoner av erkebiskop William Laud._NEWLINE_Anne Peck d\xc3\xb8de kort tid for sin ektemann.\n_START_SECTION_\nPequotkrigen\n_START_PARAGRAPH_\nDen 1. mai 1637 reiste den lovgivende forsamlingen i Connecticut en styrke p\xc3\xa5 90 mann under ledelse av kaptein John Mason for en offensiv krig mot pequotene. Mason kommanderte et suksessfullt h\xc3\xa6rtokt mot indianerne da han og hans menn ble kjente for \xc3\xa5 ha erobret og \xc3\xb8delagt prestisjen og makten til pequotene og deres festning i n\xc3\xa6rheten av elven Mystic p\xc3\xa5 siden av Groton. I l\xc3\xb8pet av dette angrepet drepte bortimot alle beboerne, rundt 600 menn, kvinner og barn. _NEWLINE_Denne hendelsen har blitt kjent som Mystic-massakren. Hendelsen er minnet i et steinmonument p\xc3\xa5 det som tidligere var p\xc3\xa5 Mystic Hill. Monumentet besto av en statue (se nedenfor) i legemest\xc3\xb8rrelse av major Mason med hevet sverd som representerte det \xc3\xb8yeblikket da han h\xc3\xb8rte krigsropet Owanux! Owanux! (\xc2\xabEngelskmenn, engelskmenn\xc2\xbb). Med seg p\xc3\xa5 sin side hadde John Mason med seg to andre indianerstammer, moheganfolket og narrangansettfolket._NEWLINE_Den 8. mars 1637/8, i tiden etter massakren, kunngjorde forsamlingen i Connecticut at \xc2\xabkaptein skal v\xc3\xa6re offentlig milit\xc3\xa6r offiser for plantasjene i Connecticut, og skal trene milit\xc3\xa6re menn derav i hver plantasje\xc2\xbb.\n_START_SECTION_\nSenere karriere\n_START_PARAGRAPH_\nJohn Mason var en av de mest betrodde menn i Connecticut i l\xc3\xb8pet av hans tre og et halvt ti\xc3\xa5r her, b\xc3\xa5de i sivile som milit\xc3\xa6re saker. I han siste \xc3\xa5r refererte de formelle opptegnelser for kolonien til ham ganske enkelt som \xc2\xabmajoren\xc2\xbb uten fornavn eller etternavn. Kun et utvalg av hans aktiviteter kan ble presentert her._NEWLINE_Mason flyttet sin familie til Old Saybrook i Middlesex County i Connecticut i 1647. Han ble gitt land av staten Connecticut da Lebanon i New London County ble grunnlagt og i 1660 forent med et antall framst\xc3\xa5ende familier o bosetningen av Norwich i New London County hvor han var viseguvern\xc3\xb8r (1660\xe2\x80\x931669) og generalmajor av de milit\xc3\xa6re styrkene til Connecticut.\n_START_SECTION_\nFra 1647 til 1657\n_START_PARAGRAPH_\nDen 2. juni 1647 beordret r\xc3\xa5det \xc2\xabat kaptein Mason skal s\xc3\xb8rge for fred, trygghet og god sikring for samveldet, ha kommando over alle soldatene og innbyggerne i Seabrooke og i tilfelle av alarm eller fare ved ankomst av en fiende, \xc3\xa5 g\xc3\xa5 forover eller plassere de nevnte soldater og innbyggere i slik positur for forsvar av stedet som det synes ham best,\xc2\xbb og hvor kaptein Mason skal lede an beboerne av Seabrooke sammen med andre fra samveldet. \xc2\xabDet er p\xc3\xa5 denne dag beordret at hans tidligere l\xc3\xb8nn p\xc3\xa5 40 pund per \xc3\xa5r skal bli fortsatt.\xc2\xbb_NEWLINE_I l\xc3\xb8pet av vinteren 1647/8 nedtegnet Winthrop at \xc2\xabmidt p\xc3\xa5 vinteren i en meget stormfull natt ble festningen ved Saybrook satt i brann, og alle bygningene innenfor Palisado med alle varer etc, brant ned. Kaptein Mason, hans hustru og barn, knapt spart. Tapet ble beregnet til et tusen pund, og det er ikke kjent hvordan brannen oppsto.\xc2\xbb_NEWLINE_F\xc3\xb8r r\xc3\xa5det ble samlet den 6. oktober 1651 sendte kaptein Mason et brev hvor han foreslo at han ville gi sin st\xc3\xb8tte til de i New Haven som var interessert i bosette seg i \xc2\xabDillaware\xc2\xbb. R\xc3\xa5det var ikke begeistret for ideen, men vill ikke hindre ham og motvillig tillatelse til en permisjon p\xc3\xa5 3 m\xc3\xa5neder, forutsatt at da ville komme tilbake og fungere som vanlig. New Haven fors\xc3\xb8kte p\xc3\xa5 denne tiden \xc3\xa5 etablere en datterkoloni ved elven Delaware._NEWLINE_Ved \xc3\xa5 sitte i r\xc3\xa5det den 18. mai 1654 hadde Mason blitt forfremmet fra kaptein til major, den rang han holdt resten av livet. Den 13. juni 1654 ble han og kaptein John Cullick sendt til Boston som sendebud for Connecticut for \xc3\xa5 diskutere Cromwells planer for \xc3\xa5 g\xc3\xa5 til krig mot nederlenderne i New Amsterdam. I april 1657 mottok Mason fra r\xc3\xa5det en omfattende beordring hvor han ble krevd \xc3\xa5 reise til Southampton for \xc3\xa5 unders\xc3\xb8ke klager fra byborgerne der (som da var underlagt Connecticut) ang\xc3\xa5ende plyndringer beg\xc3\xa5tt av montaukindianere.\n_START_SECTION_\nFra 1659 til 1670\n_START_PARAGRAPH_\nDen 15. juni 1659 ble herr Willis beordret \xc2\xab\xc3\xa5 dra ned til Sea Brook for \xc3\xa5 st\xc3\xb8tte majoren i unders\xc3\xb8kelsen av mistanke om hekseri\xc2\xbb._NEWLINE_Sommeren 1669 sendte beboerne i Easthampton, Southampton og Stonington for \xc3\xa5 advare ham mot kommende angrep fra flere grupper med indianere. Mason ga disse brevene til koloniens myndigheter i Hartford, og ga dem sitt eget r\xc3\xa5d._NEWLINE_Sommeren 1670 fungerte Mason som megler mellom Roger Williams og myndighetene i Connecticut ang\xc3\xa5ende en grensetvist mellom Rhode Island og Connecticut.\n_START_SECTION_\nFamilie\n_START_PARAGRAPH_\nI en liste over \xc2\xaben del forbig\xc3\xa5tt i tidligere nedtegneleser som har dratt, dog har barna blitt f\xc3\xb8dt her\xc2\xbb, inkluderte Matthew Grant \xc2\xabkaptein Mason\xc2\xbb og krediterte ham med fire barn f\xc3\xb8dt i Windsor, som utgjorde datteren Ann, som d\xc3\xb8de i 1640, og dessuten Priscilla, Samuel og John._NEWLINE_Nedtegnelsen av f\xc3\xb8dslene til John Masons barn med hans andre hustru ble nedtegnet i Norwich, selv om ingen av deres f\xc3\xb8dsler skjedde her, med kun m\xc3\xa5neden og \xc3\xa5ret for f\xc3\xb8dslene nedtegnet. Inndelingen mellom f\xc3\xb8dslene mellom Windsor og Saybrook er basert p\xc3\xa5 kunnskapen at Mason var i Saybrook ved 1647, og p\xc3\xa5 redegj\xc3\xb8relsen til Matthew Grant som er nevnt ovenfor.'